OpenLLM-France/wikimedia huggingface dataset:
# Papirs mèdics del Ramesseum

Els papirs mèdics del Ramesseum són una col·lecció d'antics documents mèdics egipcis que es remunten a principis del segle xviii aC, trobats al temple del Ramesseum, a Egipte. Com la majoria dels antics papirs mèdics egipcis, aquests documents tracten principalment de malalties, l'estructura del cos i suposats remeis utilitzats per curar les afeccions, és a dir, sobre malalties oftalmològiques, ginecologia, músculs, tendons i malalties infantils. La major part del text dels manuscrits coneguts d'aquesta col·lecció es troba a les parts III, IV i V, i està escrit en columnes verticals.
El papir IV tracta temes similars als del papir ginecològic Kahun, com ara el part, la protecció del nounat, les maneres de predir la probabilitat de la seva supervivència i les formes de predir el seu gènere. També descriu una fórmula d'anticoncepció. El papir V conté nombroses receptes que tracten la relaxació de les extremitats, escrites en jeroglífic enlloc de hieràtic com d'altres papirs mèdics. El papir III d'aquesta col·lecció proporciona informació sobre l'erupció a Santorí i els problemes mèdics que va causar, així com la possible ajuda per a la novena plaga bíblica de les tenebres: «Els tractaments per a les cremades provocades per partícules i àcids dissolts estan documentats al papir mèdic de Londres, així com al papir Ebers, i són compatibles amb la caiguda de les cendres volcàniques i les cendres suspeses en la pluja, respectivament. Ambdós casos de cendres es correlacionen amb les primeres vuit plagues bíbliques. A més, aquest últim text també presenta una sèrie de malalties relacionades amb la inhalació de substàncies tòxiques en forma d'aerosol. Aquest escenari és confirmat pel papir mèdic Hearst, el papir Carlsberg 8, i el papir del Ramesseum III, i s'adapta a una columna eruptiva, que també és coherent amb la novena plaga bíblica [...], així com la segona fase de l'erupció a Santorí a l'edat del Bronze.».

## Referències

* 1 2 3 Marry, Austin. «Ancient Egyptian Medical Papyri». Eircom, 21-01-2004.
* ↑ «Medicine of the Pharaohs: For Every Malady a Cure». Coptic Medical Society UK. Arxivat de l'original el 2014-01-15. [Consulta: 21 març 2018].
* 1 2 «The Oldest Medical Books in the World». World Research Foundation.
* ↑ Trevisanato, Siro Igino «Six medical papyri describe the effects of Santorini's volcanic ash, and provide Egyptian parallels to the so-called biblical plagues». Medical Hypotheses. Elsevier, 67, 1, 2006, pàg. 187–190. DOI: 10.1016/j.mehy.2006.01.008.
# Mus phillipsi

Mus phillipsi és una espècie de mamífer rosegador de la família dels múrids. És endèmic de l'Índia, on viu a altituds d'entre 500 i 1.500 msnm. Es tracta d'un animal nocturn. Els seus hàbitats naturals són els boscos i herbassars de diferents tipus. Està amenaçat pel sobrepasturatge i altres factors que destrueixen el seu medi. Aquest tàxon fou anomenat en honor del policia R. M. Phillips.

## Referències

* ↑ Molur, S.; Nameer, P. O. Mus phillipsi. UICN 2016. Llista Vermella d'espècies amenaçades de la UICN, edició 2016, consultada el 13 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 322. ISBN 978-0801893049.
# Casa Josep Tardà i Mora

La Casa Josep Tardà i Mora és una obra modernista de Granollers (Vallès Oriental) protegida com a Bé Cultural d'Interès Local. L'arquitecte és Adolf Ruiz i Casamitjana.

## Descripció

Habitatge entre mitgeres de planta baixa, pis i golfes, presentant una composició simètrica amb un coronament de gran barbacana. La coberta és de teula àrab a dos vessants. Al pis la les golfes hi ha una arqueria amb finestres prototip d'estilització àrab. Al primer pis hi ha una balconera.
La façana és simètrica, amb obertures verticals que contrasten amb l'horitzontalitat del balcó. Els elements formals i decoratius com la barbacana, els llindars, els esgrafiats i les reixes, són elements representatius del llenguatge modernista. És un dels exponents modernistes més primerencs que resten a Granollers.
Forma part de la ruta modernista de Granollers.

## Història

La casa va ser un encàrrec de Josep Tardà i Mora, alcalde de Granollers del 1908 al 1909 i del 1914 al 1915 de la Lliga Regionalista, el 1903.
Ens diu A. Gallardó que la Plaça de les Olles (a l'any 1914) tenia un "bonic aire d'antigor". Malauradament una gran part de les cases antigues i finestres medievals de la plaça han estat transformades en els últims cinquanta anys.
La casa ha conservat el traçat del plànol original, llevat de la porta d'accés que ha estat transformada.

## Referències

* 1 2 3 Consell Comarcal del Vallès Oriental «Guia del Modernisme d'estiueig al Vallès Oriental». Guia del Modernisme d'Estiueig del Vallès Oriental.. Arxivat de l'original el 2017-08-05 [Consulta: 10 setembre 2019]. Arxivat 2017-08-05 a Wayback Machine.
* 1 2 3 4 «Casa Josep Tardà i Mora». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# BTF

BTF té els següents significats:
* Força dels Tigres bengalís (del seu nom en anglès Bengali Tiger Force), moviment armat de l'estat d'Assam, a l'Índia
* Federació Tarikat de Bangladesh (del seu nom en anglès Bangladesh Tarikat Federation), partit polític de Bangladesh
* Back to the Future, pel·lícula estatunidenca dirigida per Robert Zemeckis
* Funció de Textura Bidireccional (del seu nom en anglès Bidirectional Texture Function), funció emprada en la descripció de textures en renderització 3D
# Clot de Comes

El Clot de Comes és un clot del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble d'Erinyà.
Es tracta d'una vall molt tancada i feréstega per on baixa la llau de la Font de Tuiro, encaixonada entre el Tossal dels Corbs, a llevant, les Roques, al nord-est, el Serrat del Ban, al nord-oest, i les Roques de Carbes al sud-oest. El poble d'Erinyà és al sud-est del Clot de Comes.

## Enllaços externs

* Institut Cartogràfic de Catalunya
# Pardal d'Adams

El pardal d'Adams (Montifringilla adamsi) és un ocell de la família dels passèrids (Passeridae).

## Hàbitat i distribució

Habit praderies alpines de l'Himàlaia, a l'oest de la Xina, Tibet i l'extrem nord de l'Índia i nord de Nepal.

## Referències

* ↑ «Pardal d'Adams». Cercaterm. TERMCAT, Centre de Terminologia. Rev. 20/02/2022(català)
# Peter Shumlin

Peter Elliott Shumlin ( Brattleboro, Vermont, 24 de març de 1956) és un polític estatunidenc del Partit Demòcrata. Des de gener de 2011 ocupa el càrrec de governador de Vermont.

## Enllaços externs

* Pàgina oficial del Governador de Vermont
# Grupo Deportivo García Vives

El Grupo Deportivo García Vives (GD García Vives) fou un club de basquetbol femení del barri de Sants, Barcelona, fundat l'any 1946. Davant les dificultats de l'equip femení de basquetbol de la UE Sants de continuar competint federativament, l'entitat va ser fundada per continuar disputant les competicions d'Educación y Descanso. Va agafar el nom d'una empresa de vidre del barri de Sants, la qual estava molt vinculada amb una de les seves jugadores més importants de l'entitat, Pura García. Posteriorment, va canviar el seu nom per Grupo Deportivo García Sasot. D'entre els seus èxits, destacà el subcampionat del Campionat d'Espanya de 1951. Va desaparèixer el 1964.

## Referències

* ↑ «Grupo Deportivo García Vives». Enciclopèdia de l'esport català. Barcelona: Grup Enciclopèdia Catalana.
* ↑ «Historial Copa S.M. La Reina». FEB. [Consulta: 3 juny 2019].
# Milton Queiroz da Paixão

Milton Queiroz da Paixão, conegut com a Tita, (1 d'abril de 1958) és un futbolista brasiler. Va disputar 31 partits amb la selecció del Brasil.

## Estadístiques

Selecció del Brasil :
| Anys | Partits | Gols |
| 1979 | 4 | 2 |
| 1980 | 3 | 1 |
| 1981 | 7 | 2 |
| 1982 | 0 | 0 |
| 1983 | 8 | 1 |
| 1984 | 2 | 0 |
| 1985 | 0 | 0 |
| 1986 | 0 | 0 |
| 1987 | 0 | 0 |
| 1988 | 0 | 0 |
| 1989 | 6 | 0 |
| 1990 | 1 | 0 |
| Total | 31 | 6 |

## Referències

* ↑ «Ex-Vasco e Fla, Tita é anunciado como novo treinador do Macaé». GloboEsporte.com, 08-03-2016. [Consulta: 9 març 2016].
* ↑ «Macaé anuncia Tita como treinador para a disputa da Série C do Brasileiro». GloboEsporte.com, 20-06-2016. [Consulta: 22 juny 2016].
* ↑ «Todos os brasileiros - 1990» (en portuguès). FolhaOnline, 09-12-2005. [Consulta: 16 desembre 2017].
* ↑ National Football Teams
# Casa Josep Reig

La Casa Josep Reig o Casa-botiga Josep Reig Argelagós és un edifici modernista, obra de Joaquim Raspall, situat al carrer Banys, 44 de la Garriga, que està inclòs a l'Inventari del Patrimoni Arquitectònic de Catalunya.

## Descripció

Edifici entre mitgeres amb planta baixa, pis i golfes. Assentat damunt d'un sòcol de maçoneria ordinària. Rematat per un plafó en quadrícula alternada de rajoles marró i ocre i aquest encerclat per una cantonera metàl·lica. Estuc en faixes horitzontals fins a la imposta ceràmica de les llindes de la planta pis. A la planta pis hi ha tres finestres geminades limitades per elements verticals que suporten el ràfec. A les entrepilastres hi ha esgrafiats amb motius geomètrics florals. Els rètols són de cal·ligrafia purament modernista. Façana completament simètrica, com a únic volum trobem el balcó, element singular de la composició. Les mènsules es troben recobertes per trencadís i aquest, a la vegada, està limitat per un passamà de ferro. A la base hi ha un element geomètric floral de ferro fuetejat adherit orgànicament la paret.

## Referències

* ↑ «Casa Josep Reig». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 abril 2013].
# BTK

BTK té els següents significats:
* Ferrocarril Bakú-Tbilisi-Kars, línia de ferrocarril que uneix Azerbaidjan i Turquia a través de Geòrgia
* Pilars de la Veritat (del seu nom en gilbertès Boutokaan Te Koaua), partit polític de Kiribati
* Falkenbergs BTK (de l'acrònim en suec Bordtennisklubb), club de tennis de taula de la ciutat de Falkenberg (Suècia)
* Helios BTK (de l'acrònim en rus Биотар Красногорский, transliterat Biotar Krasnogorski), versió inicial de l'objectiu Helios-44 de fabricació soviètica
* Tirosina-cinasa de Bruton (del seu nom en anglès Bruton's Tyrosine Kinase), enzim humà implicat en l'agammaglobulinemia lligada al cromosoma X
# Clot d'en Bou

Lo Clot d'en Bou és un clot(punt baix d'una serralada) del terme municipal de Gavet de la Conca, a l'antic terme de Sant Salvador de Toló, al Pallars Jussà, en territori que havia estat de l'antiga caseria de la Ferreria.
El lloc és al sud-est de la Ferreria, a l'est de la petita cinglera de la Falconera, a la capçalera de la llaueta de Presquiró.

## Enllaços externs

* Institut Cartogràfic de Catalunya
# Ribeira Grande de Santiago

Ribeira Grande de Santiago és un concelho (municipi) de Cap Verd. Està situat a la part sud-oest de l'illa de Santiago. La seu de la vila és a Cidade Velha. Tenia una població de 8.323 en el cens de 2010, el 18è municipi en població. L'àrea és de 137,3 km², el dotzè de Cap Verd.

## Subdivisions

El municipi està format per dues freguesias (parròquies civils):
* Santíssimo Nome de Jesus
* São João Baptista
Comprèn els assentaments de Cidade Velha (1.214 hab.), Salineiro (1.113 hab.), Santana (957 hab.), Porto Mosquito (819 hab.), São Martinho Grande (593 hab.), Pico Leão (572 hab.), Porto Gouveia (534 hab.), Achada Loura (403 hab.), João Varela (394 hab.), Belém (382 hab.), Calabaceira (366 hab.) Chã de Igreja (210 hab.)

## Geografia

El seu territori és gairebé tot muntanyenc, al sud-est està dominats per les muntanyes, la part nord són muntanyoses, a la part occidental hi ha penya-segats. Els penya-segats es van formar al voltant de 73000 aC a causa d'un tsunami de 170 metres d'altura tsunami procedent de Fogo quan la part oriental es va ensorrar a l'oceà. Aleshores la part occidental de l'illa era muntanyosa i alguns penya-segats van col·lapsar i foren erosionats pel mar, es va perdre un terreny d'uns 700 metres a 1 km d'ample amb una ubicació a 100 metres del nivell del mar actual.

## Història

El municipi que va crear el 2005 quan es van separar dues parròquies de l'antic municipi de Praia per formar el municipi de Ribeira Grande de Santiago.
L'antiga ciutat de Ribeira Gran de Santiago (Cidade Velha) és un dels més antics assentaments europeus a l'Àfrica Subsahariana. Va ser un port important per al comerç d'esclaus de l'Àfrica Occidental a les Amèriques. La ciutat compta amb nombrosos edificis i ruïnes significatives protegides. La ciutat i la fortalesa s'enumeren com a Patrimoni de la Humanitat de la UNESCO des de 2009.
L'embassament per a Cidade Velha, Praia i l'àrea urbana del sud de l'illa de Santiago (les dues úniques àrees metropolitanes de Cap Verd) es va començar a construir pel 2010 i es va acabar el 29 de juny de 2013, la seva ubicació és 2 km al nord de Cidade Velha i gairebé a un quilòmetre del llogaret de Salineiro.

## Demografia

Població de Ribeira Grande de Santiago (2000—2010) :
| 2000 | 2010 |
| 9.664 | 8.323 |

## Política

El Moviment per la Democràcia és el partit governant del municipi des de 2008.

### Assemblea Municipal

| | 2008 % | 2008 escons | 2012 % | 2012 escons |
| PAICV | 45.6 | - | 45 | 6 |
| Moviment per la Democràcia | 50.8 | - | 52.7 | 7 |

### Municipalitat

| | 2008 % | 2008 escons | 2012 % | 2012 escons |
| PAICV | 47.6 | 0 | 34.3 | - |
| Moviment per la Democràcia | 49 | 9 | 61.6 | 9 |

## Referències

* ↑ Island Boulders Reveal Ancient Megatsunami, Nature, Retrieved 2015-10-06
* ↑ «Barragem de Salineiro é inaugurada hoje» (en portuguès). A Semana, 29-06-2013. Arxivat de l'original el 11 de novembre 2014. [Consulta: 11 novembre 2013].
* ↑ Font: projeccions de l'Instituto Nacional de Estatísticas.
# Pardal de Blanford

El pardal de Blanford (Pyrgilauda blanfordi) és una espècie d'ocell de la família dels passèrids (Passeridae) que habita en zones àrides sorrenques i pedregoses amb escassa vegetació a l'oest de la Xina i el Tibet.

## Referències

* ↑ «Pardal de Blanford». Cercaterm. TERMCAT, Centre de Terminologia. Rev. 20/02/2022(català)
# Hamilton (Tasmània)

Hamilton és una petita ciutat rural que es troba a 73 km al nord-oest de Hobart, a Tasmània, Austràlia. Es troba a l'autopista Lyell. Segons el cens del 2006, la ciutat i els voltants tenien una població de 300 habitants.
El governador Macquarie va anomenar la localitat com "Sorell Plains", i es va conèixer localment com "Macquarie" i "Lower Clyde".
El governador Arthur va donar el nom definitiu a la localitat i es va anunciar el 1826 (Colonial Times and Tasmanian Advertiser, divendres 28 de juliol de 1826, pàgina 3). Hamilton va rebre el nom de William Henry Hamilton, un ric poblador lliure que havia arribat a la terra de Van Diemen l'abril de 1824.
Hamilton Post Office va obrir l'1 de juny de 1832.
Hamilton va ser una vegada una bulliciosa ciutat fronterera que contenia moltes fondes i diverses fàbriques de cervesa. Conté algunes petites botigues i edificis, com ara la casa del jutjat, molts d'ells remuntats a temps de condemnats.
El jugador de criquet Percy Lewis va néixer aquí el 1864. L'artista tasmaniana Edith Lilla Holmes va néixer aquí el 1893.

## Referències

* ↑ «TASMANIA'S EARLY DAYS.». [Hobart, Tas.], 19-07-1928, p. 11 [Consulta: 31 desembre 2014].
* ↑ http://adb.anu.edu.au/biography/hamilton-william-henry-2150
* ↑ Premier Postal History. «Post Office List». Premier Postal Auctions. [Consulta: 16 juny 2012].
* ↑ «Percy Lewis». ESPN Cricinfo. [Consulta: 23 juliol 2015].
* ↑ «Holmes, Edith Lilla (1893–1973)». [Consulta: 26 maig 2020].

## Bibliografia

* Stoddart, D. Michael (editor). Walk to the West. Hobart: The Royal Society of Tasmania, 1993. ISBN 0-9598679-9-6.
* Beavan, Ernest G. (1988) Take heed lest you forget: a history of St. Peter's Anglican Church, Hamilton, Tasmania . Hamilton, Tas. Església de l'església de Sant Pere. ISBN 0-7316-2438-6
# Morter Tipus 96

Els morters Tipus 96 i Tipus 97 eren morters de 150 mm de disseny japonès utilitzat durant la Segona Guerra Mundial. La designació de Tipus 96 va ser donada per l'any en el que van entrar en servei, l'any 2596 del calendari japonès (1936 en el calendari gregorià). Tenia un calibre de 150,5 mm, i aproximadament se'n van produir 90. El Tipus 96 va ser utilitzat a Iwo Jima i a la Xina, però les seves qualitats no són gaire conegudes. En 1941 es va dissenyar una variant del Tipus 96 que fos més portable, el morter Tipus 97, també un morter de 150 mm, al qual s'havia retirat el sistema de control de retrocés.

## Especificacions

| Designation | Type 96 | Type 96 canó llarg | Type 97 canó curt |
| Llargada del canó | 1,3 metres | 1,9 metres | 1,4 metres |
| Elevació | +45° a +80° | +45° a +80° | +45° a +80° |
| Pes de projectil | Entre 23,8 i 25,6 kg, depenent del tipus de projectil | Entre 23,8 i 25,6 kg, depenent del tipus de projectil | Entre 23,8 i 25,6 kg, depenent del tipus de projectil |
| Velocitat inicial | 214 m/s | 214 m/s | 214 m/s |
| Pes | 722 kg | 342 kg | 232,5 kg |
| Distància operativa | 3,9 km | 3,9 km | 3,9 km |
| Quantitat produïda | 90 | 110 | 110 |

## Referències

* ↑ War Department Special Series No 30 Japanese Mortars and Grenade Dischargers 1945

### Bibliografia

* US War Department Special Series No 30 Japanese Mortars and Grenade Dischargers 1945

## Referències externes

* http://www3.plala.or.jp/takihome/mortar.htm#96
# Tossal de l'Agustinet

El Tossal de l'Agustinet és una muntanya de 240 metres que es troba al municipi d'Alcoletge, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Municipi F de Montevideo

El municipi F (en castellà, municipio F) és un dels vuit municipis de Montevideo, Uruguai. Ocupa pràcticament tot el costat oriental del departament, sobre la frontera amb Canelones. El 10% de la seva població viu a la zona rural.
Va ser creat mitjançant el decret 11.567 del 13 de setembre de 2009, ratificat posteriorment.

## Geografia

El municipi F limita a l'oest amb el municipi D, al nord i est amb el departament de Canelones, i al sud amb el municipi E.
Així mateix, el municipi F comprèn part de les seccions judicials 10 i 16.

## Població

D'acord amb les dades del cens del 2009, el municipi tenia una població aproximada de 180.000 habitants, essent un dels més poblats.

## Barris

Cadascun dels municipis de Montevideo se subdivideix en barris (barrios). En concret, el municipi F es troba format pels següents barris: Bañados de Carrasco, Flor de Maroñas, Ituzaingó, Jardines del Hipódromo, Las Canteras, Maroñas, Piedras Blancas, Punta de Rieles-Bella Italia, Villa Española (est) i Villa García-Manga Rural.

## Infraestructura

La ruta nacional 8 passa per aquest municipi amb direcció est i nord-est.

## Llocs d'interès

* Museu i Parc Fernando García (Bañados de Carrasco).
* Hipòdrom de Maroñas.
* Parque Guaraní (Maroñas).
* Zonamèrica: logística, serveis i negocis.
* Museu i Parc Fernando García.
* Habitatges al Parque Guaraní.

## Referències

* ↑ Presidència de l'Uruguai: Llei Nº 18.567 del 13 de setembre de 2009 Arxivat 2009-12-22 a Wayback Machine. (castellà)
* ↑ Llei 18.644 del 12 de febrer de 2010 Arxivat 2010-03-26 a Wayback Machine. (castellà)
* ↑ Llei 18.653 del 15 de març de 2010 (castellà)
* ↑ Informació sobre els nous vuit municipis de Montevideo a observa.com.uy Arxivat 2010-08-07 a Wayback Machine. (castellà)

## Enllaços externs

* Competències dels municipis: IMM Arxivat 2011-04-26 a Wayback Machine. (castellà)
* El Observador: Recorrido por las alcaldías del Departamento de Montevideo Arxivat 2010-08-07 a Wayback Machine. (castellà)
* Cort Electoral- Resultats de les eleccions generals-locals 2010 (castellà)
* Informació sobre els vuit municipis de Montevideo a uypress.net Arxivat 2010-05-10 a Wayback Machine. (castellà)
# Roc del Miqueló

El Roc del Miqueló és una roca situada en el terme municipal de Conca de Dalt, dins de l'antic terme d'Hortoneda de la Conca, al Pallars Jussà, en l'àmbit de l'antiha caseria dels Masos de la Coma.
És a ponent de la Coma d'Orient, al sud-oest dels Masos de la Coma. Es troba a l'oest del Clot del Miqueló, al nord de la Serra de Palles.

## Enllaços externs

* Institut Cartogràfic de Catalunya; cal fer un pas d'aproximació
# Papir Fuad 266

Papir Fuad 266 (LXX$^{P.FouadInv.266}$; Rahlfs 847, 848 and 940; TM nr: 62290; LDAB id: 3451: VH: 0056) és un manuscrit de la Septuaginta (LXX) del llibre bíblic de Deuteronom, que es troba a Qumran. Paleoegraficament data del segle I aC. Actualment, el manuscrit es troba al Museu Rockefeller de Jerusalem.
Es tracta del manuscrit més antic conegut de la Septuaginta (versió grega de la Bíblia hebrea), que utilitzava el Tetragrammaton hebreu en escriptura aramaica "quadrada" o escriptura Ashuri, en els llocs següents: De 18:5, 5, 7, 15, 16; 19:8, 14; 20:4, 13, 18; 21:1, 8; 23: 5; 24:4, 9; 25:15, 16; 26:2, 7, 8, 14; 27:2, 3, 7, 10, 15; 28:1, 1, 7, 8, 9, 13, 61, 62, 64, 65; 29:4, 10, 20, 29; 30:9, 20; 31: 3, 26, 27, 29; 32:3, 6, 19.

## Referències

* ↑ Wadell, W. G. «The Tetragrammaton in the LXX». Journal of Theological Studies. Oxford University Press [University of Oxford], 45, 1944, pàg. 158–161.
* ↑ Studio Patristica, volume I, part I by Kurt Aland and F. L. Cross, Berlino 1957, pp.339-342;
* ↑ W. Baars Papiro Fouard Inv. N. 266 published by Nederlands Theologisch Tijdschrift, volume XIII, Wageningen, 1959, pp. 442-446
* ↑ Howard, George. The Oldest Greek Text of Deuteronomy. XLII. Cincinnati 1971: Hebrew Union College Annual, p. 125–131.
# Dinòmaca

Dinòmaca (en llatí Deinomacha, en grec antic Δεινομάχη) va ser una dama atenenca de la família dels alcmeònides que va viure al segle v aC.
Era filla de Mègacles, el cap de la casa dels alcmeònides d'Atenes Era neta de Clístenes, i mare d'Alcibíades, segons diuen Plutarc i Ateneu de Nàucratis. Anteriorment havia estat casada (i segons Plutarc divorciada) amb Hipònic III, estrateg atenenc que havia mort l'any 424 aC.

## Referències

* ↑ Deinomacha a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 952
# Morten Sæther

Morten Sæther (Lillehammer, 13 de maig de 1959) va ser un ciclista amateur noruec. Els seus principals èxits foren la medalla de bronze al Campionat del Món de contrarellotge per equips de 1979, i nombrosos campionats nacionals tant en carretera com en pista.
Va quedar quart a la prova en ruta dels Jocs Olímpics de Los Angeles de 1984.

## Palmarès en carretera

* 1978
** Campió de Noruega en contrarellotge per equips
* 1979
** Campió de Noruega en contrarellotge per equips
** 1r al Tour de Berlín
** 1r a la Roserittet
* 1980
** Vencedor d'una etapa a la Volta a Àustria
* 1981
** Campió de Noruega en ruta
** Campió de Noruega en contrarellotge
** Campió de Noruega en contrarellotge per equips
** 1r al Gran Premi Palio del Recioto
* 1982
** Campió de Noruega en contrarellotge per equips
* 1983
** Campió de Noruega en ruta
** Campió de Noruega en contrarellotge
** Campió de Noruega en contrarellotge per equips
* 1983
** 1r al Tour de Berlín
** Vencedor d'una etapa a la Volta a Suècia
* 1987
** Campió de Noruega en contrarellotge
** Campió de Noruega en contrarellotge per equips
** Vencedor d'una etapa a la Cursa de la Pau

## Palmarès en pista

* 1980
** Campió de Noruega en persecució per equips
* 1983
** Campió de Noruega en persecució

## Referències

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it